образува лед, ръчният клапан за ВПГ може да бъде размразен и изсушен.
 6.4. Ръчният клапан за ВПГ трябва да отговаря на изпитвателните процедури за компоненти от клас 5.
 ПРИЛОЖЕНИЕ 4О
 ПРЕДПИСАНИЯ ОТНОСНО ОДОБРЯВАНЕТО НА ГОРИВНАТА ПОМПА ЗА ВПГ
 1. В НАСТОЯЩОТО ПРИЛОЖЕНИЕ СЕ ОПРЕДЕЛЯТ ПРЕДПИСАНИЯТА ОТНОСНО ОДОБРЯВАНЕТО НА ТИПА НА ГОРИВНАТА ПОМПА ЗА ВПГ.
 2. ИЗИСКВАНИЯ ЗА ГОРИВНАТА ПОМПА ЗА ВПГ:
 2.1. Материалите, от които е изработена горивната помпа за ВПГ и които при функционирането ѝ са в контакт със ВПГ, трябва да са съвместими с изпитвателния ВПГ. За да се провери съвместимостта, трябва да се използва процедурата, описана в приложение 5Г.
 2.2. Горивната помпа за ВПГ от клас 5 трябва да е конструирана така, че да може да работи при температури между – 162 °С и + 85 °С.
 2.3. Устройството трябва да отговаря на изпитвателните процедури за компоненти от клас 5.
 2.4. Горивната помпа за ВПГ трябва да е конструирана така, че да се избягва улавяне на ВПГ.
 2.5. Трябва да се предвидят мерки ВПГ, който се намира в помпата при спиране на двигателя, да бъде преработен по безопасен начин без повишаване на налягането над максималното безопасно работно налягане.
 2.6. Горивната помпа за ВПГ трябва да е оборудвана с регулатор на налягане, което да поддържа налягането в рамките на работния обхват.
 2.6.1. Вместо регулатор на налягане може да се приеме ограничаване на мощността, осигурявана от задействащия механизъм.
 2.6.2. Вместо електронна система за управление може да се приема наличието на регулатор на налягането.
 2.6.3. Не се разрешава регулаторът на налягане да освобождава природен газ в атмосферата по време на работа в нормален режим.
 2.7. Горивната помпа за ВПГ трябва да е оборудвана с предпазен клапан с цел да се ограничи налягането до максималното работно налягане на помпата.
 2.7.1. Допуска се вместо предпазен клапан на горивната помпа да има предпазен клапан на горивната уредба, ако този клапан понижава налягането на помпата като понижава налягането на горивната уредба.
 2.8. Допуска се горивната помпа за ВПГ да се задейства преди пускането на двигателя, за да създаде необходимото налягане в горивната уредба. Тази функция трябва да се осъществи без да се подава гориво към двигателя, ако последният не работи.
 3. ПРИЛОЖИМИ ПРОЦЕДУРИ НА ИЗПИТВАНЕ:
 3.1. Горивна помпа, монтирана в резервоара:
 Изпитване на съвместимост с ВПГ
 приложение 5Г
 Устойчивост на суха топлина
 приложение 5Е
 Озоново стареене
 приложение 5Ж
 Изпитване на ниска температура
 приложение 5П
 3.2. Горивна помпа, монтирана извън резервоара:
 Свръхналягане или якост
 приложение 5А
 Външни пропуски
 приложение 5Б
 Съвместимост с ВПГ
 приложение 5Г
 Корозионна устойчивост
 приложение 5Д
 Устойчивост на суха топлина
 приложение 5Е
 Озоново стареене
 приложение 5Ж
 Циклично изменение на температурата
 приложение 5З
 Виброустойчивост
 приложение 5Н
 Изпитване на ниска температура
 приложение 5П
 ПРИЛОЖЕНИЕ 5
 ПРОЦЕДУРИ ЗА ИЗПИТВАНЕ
 1. КЛАСИФИКАЦИЯ
 1.1. Компонентите на превозните средства за СПГ трябва да се класифицират в зависимост от тяхното максимално работно налягане и предназначение в съответствие с предписанията на точка 2 от настоящото правило. Компонентите на превозните средства за ВПГ трябва да се класифицират в зависимост от тяхната минимална работна температура в съответствие с предписанията на точка 3